Public procurement notice: Contract Notice
Published: 2024-09-12
Region: EL304
Contract type: Supplies
Procedure: Open procedure
CPV classification: 31625100 | 45343000 | 72000000 | 72221000: Business analysis consultancy services | 72253200: Computer systems support services
Estimated value: 29438601.61 EUR
Submission deadline: 2024-09-30
Award criteria: quality, price
EU fund: eu-funds

Technical requirements: Η Ελλάδα λόγω της ιδιαίτερης γεωγραφίας και γεωγραφικής της θέσης, καλείται να αντιμετωπίσει ιδίως τα τελευταία χρόνια ως αποτέλεσμα των επιπτώσεων της κλιματικής αλλαγής, τη σημαντική αύξηση της συχνότητας εκδήλωσης ακραίων καιρικών φαινομένων που δημιουργούν σοβαρούς φυσικούς και περιβαλλοντικούς κινδύνους και καταστροφές. Οι επιπτώσεις αυτές επηρεάζουν ιδίως την ανθρώπινη ζωή και υγεία, καθώς και την οικονομία, το περιβάλλον και τον πολιτισμό. 
Λαμβάνοντας υπόψη την αυξανόμενη συχνότητα εκδήλωσης ακραίων καιρικών φαινομένων και ιδιαίτερα της εκδήλωσης πυρκαγιών, ως απόρροια και της κλιματικής αλλαγής, επιδιώκεται η προμήθεια και εγκατάσταση συστημάτων πυρανίχνευσης σε περιοχές αυξημένης επικινδυνότητας σε όλη την επικράτεια, παρέχοντας κάλυψη σε επιλεγμένες περιοχές παρέμβασης. Τα εν λόγω συστήματα, θα συμβάλουν στην έγκαιρη προειδοποίηση και στη συλλογή πληροφοριών για την πρόληψη και αντιμετώπιση των ως άνω περιστατικών. Παράλληλα, θα παρέχουν στοιχεία πρόβλεψης και εξέλιξης των συμβάντων στα επιχειρησιακά κέντρα, υποστηρίζοντας το έργο της πυρόσβεσης. 
Σε ευρύτερο επίπεδο, με την υλοποίηση του έργου επιδιώκεται:
	Η προστασία της ζωής σε περίπτωση εκδήλωσης πυρκαγιάς
	Η προστασία του φυσικού πλούτου της χώρας
	Η προστασία της δημόσιας και ιδιωτικής περιουσίας σε περίπτωση εκδήλωσης πυρκαγιάς
Ο ανωτέρω στόχος θα επιτευχθεί μέσω της τοποθέτησης κατάλληλων συστημάτων εποπτείας, εντοπισμού και ανίχνευσης πυρκαγιάς, τα οποία θα παρέχουν κάλυψη στην ευρύτερη περιοχή των επιλεγμένων περιοχών και θα καθιστούν δυνατή τη διαβίβαση πληροφοριών στο Ενιαίο Συντονιστικό Κέντρο Ελέγχου. 
Τα συστήματα εντοπισμού και προειδοποίησης θα είναι σύγχρονης τεχνολογίας και θα παρέχουν τη δυνατότητα επιτήρησης των περιοχών ενδιαφέροντος μέσω αυτόνομων σταθμών παρακολούθησης εφοδιασμένων με συστήματα αισθητήρων οπτικής τεχνολογίας τύπου Lidar, μετεωρολογικό σταθμό, ειδικούς αισθητήρες, τηλεπικοινωνιακό εξοπλισμό και συστήματα καταγραφής σε βίντεο εικόνων υψηλής ανάλυσης επί εικοσιτετράωρης βάσης, τόσο κατά τη διάρκεια της ημέρας όσο και κατά τη διάρκεια της νύχτας.
Στο πλαίσιο αυτό, μέσω των παραπάνω τεχνικών χαρακτηριστικών θα λαμβάνονται άμεσα δεδομένα από τα σημεία του συμβάντος, προκειμένου να αξιολογηθούν και να αξιοποιηθούν κατάλληλα, ώστε να σχεδιαστεί μια στρατηγική άμεσης ανταπόκρισης. Ο συντονισμός των εμπλεκόμενων φορέων, καθώς και η έγκαιρη ανταλλαγή πληροφοριών, που υποστηρίζονται από το προτεινόμενο έργο αποτελεί κρίσιμο παράγοντα για την πρόληψη και αποτελεσματική αντιμετώπιση περιστατικών έκτακτης ανάγκης και δη πυρκαγιών. 
(παρ. 1.3 και ΠΑΡΑΡΤΗΜΑ Ι).
Ο Ανάδοχος θα πρέπει να εγκαταστήσει τον προς προμήθεια εξοπλισμό σε πλήρη λειτουργία στα σημεία που θα προκύψουν από τη Μελέτη Προσδιορισμού των Περιοχών Εγκατάστασης. Ο Ανάδοχος στα σημεία εγκατάστασης του εξοπλισμού υποχρεούται να εκτελέσει οποιαδήποτε εργασία απαιτείται για την εγκατάσταση και καλή λειτουργία του. Ο Ανάδοχος θα πρέπει να εγκαταστήσει το Σύστημα στον κόμβο Government Cloud (G-Cloud) και να παραδώσει σε πλήρη λειτουργία το σύνολο του ζητούμενου λογισμικού στον Φορέα Λειτουργίας. Ο Ανάδοχος θα προσφέρει τις υπηρεσίες του κατά κύριο λόγο στις εγκαταστάσεις του Φορέα Λειτουργίας αλλά και σε όποια άλλα σημεία προκύψουν από τις απαιτήσεις του Έργου. Ο Ανάδοχος στα σημεία εγκατάστασης του λογισμικού υποχρεούται να εκτελέσει οποιαδήποτε εργασία απαιτείται για την εγκατάσταση και καλή λειτουργία του Συστήματος, σύμφωνα με την παρ. 7.4 του ΠΑΡΑΡΤΗΜΑΤΟΣ Ι της Διακήρυξης.
Οι οικονομικοί φορείς που συμμετέχουν στη διαδικασία σύναψης της παρούσας απαιτείται να ασκούν επαγγελματική δραστηριότητα συναφή με το αντικείμενο της προμήθειας και των  παρεχόμενων υπηρεσιών.
Οι οικονομικοί φορείς που είναι εγκατεστημένοι σε κράτος μέλος της Ευρωπαϊκής Ένωσης απαιτείται να είναι εγγεγραμμένοι σε ένα από τα επαγγελματικά ή εμπορικά μητρώα που τηρούνται στο κράτος εγκατάστασής τους ή να ικανοποιούν οποιαδήποτε άλλη απαίτηση ορίζεται στο Παράρτημα XI του Προσαρτήματος Α΄ του ν. 4412/2016. Εφόσον οι οικονομικοί φορείς απαιτείται να διαθέτουν ειδική έγκριση ή να είναι μέλη συγκεκριμένου οργανισμού για να μπορούν να παράσχουν τη σχετική υπηρεσία στη χώρα καταγωγής τους, η αναθέτουσα αρχή μπορεί να τους ζητεί να αποδείξουν ότι διαθέτουν την έγκριση αυτή ή ότι είναι μέλη του εν λόγω οργανισμού ή να τους καλέσει να προβούν σε ένορκη δήλωση ενώπιον συμβολαιογράφου σχετικά με την άσκηση του συγκεκριμένου επαγγέλματος. 
Στην περίπτωση οικονομικών φορέων εγκατεστημένων σε κράτος μέλους του Ευρωπαϊκού Οικονομικού Χώρου (Ε.Ο.Χ) ή σε τρίτες χώρες που έχουν προσχωρήσει στη ΣΔΣ, ή σε τρίτες χώρες που δεν εμπίπτουν στην προηγούμενη περίπτωση και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων, απαιτείται να είναι εγγεγραμμένοι σε αντίστοιχα επαγγελματικά μητρώα.
Οι εγκατεστημένοι στην Ελλάδα οικονομικοί φορείς απαιτείται  να είναι εγγεγραμμένοι στο Βιοτεχνικό ή Εμπορικό ή Βιομηχανικό Επιμελητήριο  και στην περίπτωση κατά την οποία, στην ομάδα έργου, συμμετέχουν ειδικοί μελετητές, αυτοί θα πρέπει να είναι εγγεγραμμένοι στο οικείο μητρώο μελετητών του αντίστοιχου, με την ιδιότητά τους, Επιμελητηρίου (π.χ Τ.Ε.Ε, ΓΕΩ.Τ.Ε.Ε κλπ).
Στην περίπτωση ένωσης οικονομικών φορέων η καταλληλότητα άσκησης επαγγελματικής δραστηριότητας απαιτείται να καλύπτεται από τουλάχιστον ένα μέλος της ένωσης.
(παρ. 2.2.4 της Διακήρυξης).
Οι οικονομικοί φορείς που συμμετέχουν στη διαδικασία σύναψης της παρούσας απαιτείται να διαθέτουν την κατάλληλα τεκμηριωμένη και αποδεδειγμένη επαγγελματική ικανότητα στην υλοποίηση έργων αντίστοιχου μεγέθους και πολυπλοκότητας με το υπό ανάθεση Έργο.
Πιο συγκεκριμένα, απαιτείται κατά τα πέντε (5*) τελευταία έτη (2019, 2020, 2021, 2022, 2023) συν το τρέχον έτος να έχουν ολοκληρώσει επιτυχώς (κατά μόνας ή ως μέρος ένωσης ή κοινοπραξίας εταιρειών):
1.	Δύο (2) έργα προμήθειας και εγκατάστασης συστημάτων ανίχνευσης οπτικής τεχνολογίας Lidar εξωτερικού χώρου με σκοπό την προστασία από δασικές πυρκαγιές, συνολικού προϋπολογισμού τουλάχιστον δύο εκατομμυρίων ευρώ (2.000.000 €) χωρίς ΦΠΑ.
2.	Τουλάχιστον δύο (2) έργα προμήθειας και εγκατάστασης συστημάτων ανίχνευσης πυρκαγιάς με χρήση καμερών τα οποία να περιλαμβάνουν  αθροιστικά την υλοποίηση ή/και παροχή υποδομής για την επεξεργασία εικόνας στο υπολογιστικό νέφος, την εγκατάσταση διττών (οπτικών και θερμικών) καμερών, την εγκατάσταση συστήματος πρόσβασης στο διαδίκτυο μέσω κινητής τηλεφωνίας και την εγκατάσταση συστήματος πρόσβασης στο διαδίκτυο μέσω δορυφορικής σύνδεσης.
3.	Τουλάχιστον δύο (2) έργα προμήθειας και εγκατάστασης αισθητήρων ποιότητας αέρα για ανίχνευση πυρκαγιάς.
Σε περίπτωση συμμετοχής σε ένωση ή κοινοπραξία, λαμβάνεται υπόψη μόνο το ποσοστό που αντιστοιχεί στη συμμετοχή του.
Ένα έργο δύναται να καλύπτει περισσότερες από μία από τις παραπάνω κατηγορίες.
Σε περίπτωση ένωσης οικονομικών φορέων, οι παραπάνω απαιτήσεις καλύπτονται αθροιστικά από τα μέλη της ένωσης.
Τα φυσικά πρόσωπα που δηλώνονται από τον προσφέροντα στην Ομάδα Έργου δύνανται να απασχολούνται με εξαρτημένη σχέση εργασίας ή σύμβαση ανεξαρτήτων υπηρεσιών, η οποία είναι σε ισχύ, ήδη κατά τον χρόνο υποβολής της προσφοράς. Στην τελευταία αυτή περίπτωση θεωρούνται ίδιοι πόροι του οικονομικού φορέα και όχι τρίτοι δανείζοντες και δεν απαιτείται εκ μέρους τους η υποβολή ΕΕΕΣ και των σχετικών αποδεικτικών μέσων.
*Επισημαίνεται ότι η τεκμηρίωση της Επαγγελματικής Ικανότητας ζητείται να αποδεικνύεται πλέον της τριετίας λόγω του εξειδικευμένου αντικειμένου του έργου και της περιορισμένης υλοποίησης και ολοκλήρωσης έργων στην χώρα κατά την τελευταία τριετία  προκειμένου να εξασφαλιστεί η όσο το δυνατό μεγαλύτερη συμμετοχή οικονομικών φορέων στη διαγωνιστική διαδικασία δηλαδή για την εξασφάλιση του θεμιτού ανταγωνισμού μεταξύ των οικονομικών φορέων προς όφελος του έργου.
(παρ. 2.2.6.1 της Διακήρυξης)
Οι οικονομικοί φορείς που συμμετέχουν στη διαδικασία σύναψης της παρούσας απαιτείται να διαθέτουν ομάδα έργου με στελέχη επαρκή σε πλήθος και δεξιότητες για την ανάληψη του Έργου σύμφωνα με την παρ. 2.2.6.2 της Διακήρυξης.
Οι οικονομικοί φορείς που συμμετέχουν στη διαδικασία σύναψης της παρούσας απαιτείται να έχουν μέσο γενικό ετήσιο κύκλο εργασιών για τις τρεις (3) τελευταίες οικονομικές χρήσεις ή, τις οικονομικές χρήσεις κατά τις οποίες ο οικονομικός φορέας δραστηριοποιείται, αν είναι λιγότερες από τρεις (2021-2022-2023) κατ’ ελάχιστον ίσο με το 100% της εκτιμώμενης αξίας (χωρίς Φ.Π.Α και δικαιώματα προαίρεσης).
Σε περίπτωση ένωσης οικονομικών φορέων, οι παραπάνω απαιτήσεις καλύπτονται αθροιστικά από τα μέλη της ένωσης.
(παρ. 2.2.5 της Διακήρυξης)
Οι οικονομικοί φορείς που συμμετέχουν στη διαδικασία σύναψης της παρούσας απαιτείται να συμμορφώνονται με:
i.	ISO 9001:2015 για τη Διαχείριση της Ποιότητας ή ισοδύναμο, εν ισχύ, από διαπιστευμένο οργανισμό. 
ii.	ISO 27001:2022 για την Ασφάλεια των Πληροφοριών ή ισοδύναμο, εν ισχύ, από διαπιστευμένο οργανισμό. 
iii.	ISO 22301:2013 για την Επιχειρησιακή Συνέχεια ή ισοδύναμο, εν ισχύ, από διαπιστευμένο οργανισμό.
iv.	ISO 20000:2018 για την παροχή υπηρεσιών πληροφορικής ή ισοδύναμο, εν ισχύ, από διαπιστευμένο οργανισμό.
v.	ISO 14001:2015 για την περιβαλλοντική διαχείριση ή ισοδύναμο, εν ισχύ, από διαπιστευμένο οργανισμό..
Η αναθέτουσα αρχή αναγνωρίζει ισοδύναμα πιστοποιητικά που έχουν εκδοθεί από φορείς διαπιστευμένους από ισοδύναμους Οργανισμούς διαπίστευσης, οι οποίοι εδρεύουν και σε άλλα κράτη – μέλη, σύμφωνα με τον Κανονισμό 765/2008. Επίσης, κάνει δεκτά άλλα αποδεικτικά στοιχεία για ισοδύναμα μέτρα διασφάλισης ποιότητας, εφόσον ο ενδιαφερόμενος οικονομικός φορέας δεν είχε τη δυνατότητα να αποκτήσει τα εν λόγω πιστοποιητικά εντός των σχετικών προθεσμιών για λόγους για τους οποίους δεν ευθύνεται ο ίδιος, υπό την προϋπόθεση ότι ο οικονομικός φορέας αποδεικνύει ότι τα προτεινόμενα μέτρα διασφάλισης ποιότητας πληρούν τα απαιτούμενα πρότυπα διασφάλισης ποιότητας.
Σε περίπτωση ένωσης οικονομικών φορέων, οι παραπάνω απαιτήσεις θα πρέπει να καλύπτονται από όλα τα μέλη της ένωσης.
(παρ. 2.2.7 της Διακήρυξης)